ai4bharat/Pralekha huggingface dataset:
మంత్రిమండలి
భోపాల్లో మెట్రోరైలు అనుసంధానతకు ఊతం
భోపాల్లో మెట్రో రైలు ప్రాజెక్టుకు సంబంధించి 1) కరోండ్ సర్కిల్ నుంచి ఎయిమ్స్ వరకు, 2) బహద్బడా స్క్వేర్ నుంచి రత్నగిరి తిరహా వరకు రెండు కారిడార్లకు కేంద్రకేబినెట్ ఆమోదం
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్, భోపాల్ మెట్రో రైలు ప్రాజెక్టుకు సంబంధించి 1)కరోండ్ సర్కిల్ నుంచి ఎయిమ్స్ వరకు  ,2) బహద్బడా స్క్వేర్ నుంచి రత్నగిరి తిరహా వరకు మొత్తం రెండు కారిడార్లలో 27.87 కిలోమీటర్ల మేరకు మెట్రో ప్రాజెక్టు అమలుకు ఆమోదం తెలిపింది.
వివరాలుః
కరోండ్ నుంచి ఎయిమ్స్ కారిడార్ పొడవు14.99 కిలోమీటర్లు. ఇందులో ఎక్కువ భాగం ఎలివేటెడ్ మార్గం కాగా మరికొంత భూగర్భ మార్గం  ఉంది. ఈ మార్గంలో మెత్తం 16 స్టేషన్లు ఉండగా అందులో 14 ఎలివేటెడ్, 2 భూ గర్బ స్టేషన్లు.
1. భడ్ భడా నుంచి రత్నగిరి తిరాహా వరకు గల కారిడార్ 12.88 కిలోమీటర్లు ఇందులో 14 స్టేషన్లు ఎలివేటెడ్ స్టేషన్లు.
2. ఈ ప్రాజెక్టు భోపాల్ నగరంలో చౌకైన, నమ్మకమైన సురక్షితమైన భద్రమైన, నిరంతరాయమైన ప్రయాణ సదుపాయాన్ని కల్పిస్తుంది. దీనివల్ల ప్రమాదాలు తగ్గుతాయి . కాలుష్యం తగ్గుతుంది. ప్రయాణ సమయం, ఇంధన వినియోగం తగ్గుతుంది. సంఘ వ్యతిరేక కార్యకలాపాలు తగ్గుతాయి. నగర విస్తరణను నియంత్రించడానికి , భూమి వినియోగాన్ని సుస్థిరాభివృద్ధికి వాడడానికి ఉపకరిస్తుంది.
3. ఈ ప్రాజెక్టు అంచనా వ్యయం 6941.40 కోట్ల రూపాయలు. ఈ ప్రాజెక్టును నాలుగు సంవత్సరాలలో పూర్తి అవుతుంది.
ప్రయోజనాలుః
భోపాల్ మెట్రో రైలు ప్రాజెక్టు వల్ల భోపాల్లోని 23 లక్షల మంది నగర ప్రజలు ప్రత్యక్షంగా , పరోక్షంగా ప్రయోజనం పొందనున్నారు. ఈ కారిడార్లు రైల్వేస్టేషన్లు, బిఆర్టి స్టేషన్లు, బస్, ఇంటర్మీడియట్ పబ్లిక్ ట్రాన్స్పోర్టు, మోటారురహిత ప్రయాణ సాదనాలతో  అనుసంధానమౌతాయి.
ఈ ప్రాజెక్టుకు అద్దెలు, వ్యాపారప్రకటనలనుంచి ప్రయాణ చార్జీ కాక ఇతర మార్గంలో రాబడి ఆర్జించడానికి అలాగే వాల్యూకాప్చర్ ఫైనాన్సింగ్ కు అవకాశం ఉంది. ప్రయాణ సౌకర్యాల ఆధారిత అబివృద్ధి , అభివృద్ధి హక్కుల బదిలీ  ద్వారా దీనికి వీలుంది.
మెట్రోరైలు కారిడార్ వెంబడి గల రెసిడెన్షియల్ ప్రాంతాలు ఈ ప్రాజెక్టువల్ల ఎంతో లబ్ధి పొందుతాయి.ఈ ప్రాంతాల ప్రజలు రైలులో నగరంలోని ఇతర ప్రాంతాలకు సులభంగా వెళ్లిరావడానికి వీలు కలుగుతుంది.
కరోండ్ నుంచి ఎయిమ్స్ వరకు గల కారిడార్ నగరం నడిబొడ్డునుంచి వెళుతుంది. ఇది బస్ స్టేషన్, రైల్వే స్టేషన్, ఎయిమ్స్, వంటి రద్దీ ప్రాంతాల గుండా వెళుతుంది. భడ్భడా నుంచి రత్నగిరి కారిడార్ త్వరలో రూపుదిద్దుకోనున్న స్మార్ట్సిటీకి చెందిన ఏరియా ఆధారిత అభివృద్ధి, బిఎఫ్ఐఇఎల్తో, పొరుగున ఉన్న పారిశ్రామిక ప్రాంతాలతో అనుసంధానమౌతుంది. ఈ మెట్రో పర్యావరణ హిత,సుస్థిర ప్రజా రవాణాను ప్రజలకు అందిస్తుంది. ఇది స్థానికులు, ప్రయాణికులు, శ్రామికులు, అతిథులు, పర్యాటకులకు ఎంతగానో ఉపయోగకరంగా ఉంటుంది.
ప్రగతి:
ఈ ప్రాజెక్టు అమలుకు మధ్యప్రదేశ్ మెట్రో రైల్ కంపెనీ లిమిటెడ్  పేరుతో ఒక ఎస్.పి.వైని ఏర్పాటు చేయడం జరిగింది.
- భోపాల్ మెట్రో రైలు ప్రాజెక్టు నిధులు పాక్షికంగా భారత ప్రభుత్వం, మధ్యప్రదేశ్ ప్రభుత్వం నుంచి సమాన ఈక్విటీ ప్రాతిపదికన, పాక్షికంగా యూరోపియన్ ఇన్వెస్ట్మెంట్ బ్యాంక్  నుంచి రుణం రూపంలో సమకూరుతాయి.
- మెస్సర్స్ లూయిస్ బెర్జర్ ఎస్.ఎ.ఎస్, మెసర్స్జియో డాటా ఇంజనీరింగ్ ఎస్.పి.ఎ కన్సార్టియంతో కలిపి భోపాల్ మెట్రోరైలు ప్రాజెక్టుకు జనరల్ కన్సల్టెంట్లుగా మెస్సర్స్ డి.బి.ఇంజనీరింగ్, కన్సల్టింగ్ జిఎంబిహచ్ ను నియమించారు.
-తొలి సివిల్ వర్క్ పాకేజ్పనులకు టెండర్లు పిలవడం జరిగింది. ఇందుకు సంబంధించిన పనులు త్వరలోనే ప్రారంభమౌతాయి.
నైపుణ్యాభివృద్ధి మంత్రిత్వ శాఖ
గౌహతిలో రేపు, నైపుణ్యాభివృద్ధి, ఈశాన్య ప్రాంత నైపుణ్య, ఎంటర్ప్రెన్యుయర్షిప్ సదస్సు 2023ను ప్రారంభించనున్న నైపుణ్యాభివృద్ధి, ఎంటర్ప్రెన్యుయర్షిప్ శాఖ సహాయమంత్రి రాజీవ్ చంద్రశేఖర్.
కేంద్ర నైపుణ్యాభివృద్ధి, ఎంటర్ప్రెన్యుయర్షిప్ శాఖ , ఎలక్ట్రానిక్స్, ఐటి శాఖ మంత్రి శ్రీ రాజీవ్ చంద్రశేఖర్, మంథన్ పేరుతో ఈశాన్య ప్రాంత నైపుణ్యాభివృద్ధి, ఎంటర్ ప్రెన్యుయర్షిప్ సదస్సు 2023ను గౌహతిలో రేపు ప్రారంభించనున్నారు. ఈ సదస్సును కేంద్ర నైపుణ్యాభివృద్ధి , ఎంటర్ ప్రెన్యుయర్ శాఖ ఏర్పాటు చేసింది. ఇందులో ఇండియన్ ఇన్స్టిట్యూట్ ఆఫ్ ఎంటర్ప్రెన్యుయర్షిప్ , ఐఐటి , గౌహతిల మధ్య వ్యూహాత్మక భాగస్వామ్యంతో గురుకుల నైపుణ్య శిక్షణా కార్యక్రమాన్ని ఏర్పాటు చేయనున్నారు.గిరిజన లబ్ధిదారులు టిఆర్ఐఎస్ఎస్ ఎఎం పథకం కింద తయారుచేసిన చిరుధాన్యాల ఉత్పత్తులను పరిచయం చేయనున్నారు. ఈ మూడు రోజుల సదస్సులో ఈశాన్యరాష్ట్రాలకు చెందిన ఎంటర్ప్రెన్యుయర్లు, హస్తకళాకారులు, చేతివృత్తులవారు తయాచు చేసిన ఉత్పత్తులను ప్రదర్శించడంతోపాటు, విజయవంతమైన ఎంటర్ ప్రెన్యుయర్లకు వారివిజయానికి గుర్తుగా అవార్డులు ప్రదానం చేస్తారు.
ఈశాన్య ప్రాంతంలో ఎంటర్ప్రెన్యుయర్షిప్ వాతావరణాన్ని పెంపొందించేందుకు భారత ప్రభుత్వం తీసుకున్నచర్యలను కేంద్ర సహాయమంత్రి శ్రీ రాజీవ్ చంద్రశేఖర్ వివరిస్తారు. అలాగే ఈ ప్రాంత యువత నైపుణ్యాభివృద్ధి కోసం ప్రత్యేకంగా రూపొందించిన ప్రత్యేక నైపుణ్యాభివృద్ధి కార్యక్రమాలను వారితో చర్చించనున్నారు.
ప్రధానమంత్రి శ్రీ నరేంద్ర మోదీ నాయకత్వంలో , కేంద్ర , రాష్ట్రప్రభుత్వాలు ఈశాన్య ప్రాంతంలో నైపుణ్యాభివృద్ధికి, యువతకు శిక్షణ ఇచ్చేందుకు నిరంతరాయంగా కృషిచేస్తున్నాయి. ఈశాన్య ప్రాంతంలోని యువతకు నూతన అవకాశాలు కల్పించాలన్నది ప్రధానమంత్రి ఆకాంక్ష. నవ భారతం, నూతన నైపుణ్యాలు, నూతన అవసరాలు, నూతన ఉపాధి కి అనుగుణంగా ఈ కార్యక్రమాలు చేపట్టడం జరుగుతోంది.
ఆగస్టు నెలలో కేంద్ర విద్యా, నైపుణ్యాభివృద్ధి, ఎంటర్ప్రెన్యుయర్షిప్ శాఖ మంత్రి శ్రీ ధర్మేంద్ర ప్రధాన్, కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి తో కలసి, ప్రత్యేక కార్యక్రమం, ‘జీవితాలలో మార్పు, భవిష్యత్ నిర్మాణం, ఈశాన్యప్రాంతంలో నైపుణ్యాభివృద్ధి, ఎంటర్ ప్రెన్యుయర్షిప్ కు సంబంధించిన ప్రత్యేక కార్యక్రమాన్ని ప్రారంభించారు. ఈ కార్యక్రమానికి బడ్జెట్లో 360 కోట్ల రూపాయలు కేటాయించడం జరిగింది. ఇది 2.5 లక్షల మంది యువతకు ప్రయోజనం చేకూర్చగలదు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
1 జనవరి 2023 నుండి ప్రారంభించబడిన కొత్త సమగ్ర ఆహార భద్రతా పథకానికి కేంద్ర ప్రభుత్వం "ప్రధాన్ మంత్రి గరీబ్ కళ్యాణ్ అన్న యోజన " అని పేరు పెట్టింది.
గౌరవనీయ ప్రధాన మంత్రి శ్రీ నరేంద్ర మోదీ నేతృత్వంలో జరిగిన క్యాబినెట్ భేటీలో అంత్యోదయ అన్న యోజన  మరియు ప్రాథమిక గృహ  లబ్ధిదారులకు ఉచిత ఆహార ధాన్యాలను అందించడానికి కొత్త సమగ్ర ఆహార భద్రతా పథకానికి ఆమోదం తెలిపింది. ఇది జనవరి 1, 2023 నుండి ప్రారంభించబడింది. కొత్త పథకం ప్రధాన మంత్రి గరీబ్ కళ్యాణ్ అన్న యోజన గా పేరు పెట్టారు. కొత్త పథకం అమలు 1 జనవరి 2023 నుండి ప్రారంభమైంది. దీని ద్వారా 80 కోట్ల కంటే ఎక్కువ మంది పేదలు మరియు నిరుపేదలు లబ్ధి పొందుతున్నారు.
లబ్ధిదారుల సంక్షేమాన్ని దృష్టిలో ఉంచుకుని మరియు అన్ని రాష్ట్రాల్లో ఏకరూపతను కొనసాగించడానికి ఎన్ఎఫ్ఎస్ఏ కింద అర్హత ప్రకారం పిహెచ్హెచ్ మరియు ఏఏవై లబ్ధిదారులందరికీ 2023 సంవత్సరానికి పిఎంజికెఎవై కింద ఉచిత ఆహారధాన్యాలు అందించబడతాయి. ఈ సమీకృత పథకం పేదలకు అందుబాటులో స్థోమత మరియు ఆహారధాన్యాల లభ్యత పరంగా బలోపేతం చేస్తుంది.
ఎన్ఎఫ్ఎస్ఏ 2013 యొక్క ప్రభావవంతమైన మరియు ఏకరీతి అమలు కోసం పిఎంజికెఎవై ఆహారం & ప్రజాపంపిణీ శాఖకు చెందిన రెండు రాయితీ పథకాలను ఉపసంహరించుకుంటుంది  ఎఫ్సీఐకి ఆహార సబ్సిడీ  వికేంద్రీకృత సేకరణ రాష్ట్రాలకు ఆహార రాయితీ, ఉచిత ఆహార ధాన్యాల సేకరణ, కేటాయింపు మరియు పంపిణీకి సంబంధించినది.
క్షేత్రస్థాయిలో పిఎంజికెఎవై సజావుగా అమలు చేయడానికి అవసరమైన చర్యలు ఇప్పటికే తీసుకోబడ్డాయి అనగా ఏఏవై మరియు పిహెచ్హెచ్ లబ్ధిదారులకు ఆహార ధాన్యాల ధరను సున్నా చేయడానికి అవసరమైన నోటిఫికేషన్ జారీ చేయబడింది. అలాగే చౌక ధరల దుఖానాల్లో  సాంకేతిక సమస్యల పరిష్కారం, రేషన్ డీలర్లక మార్జిన్కు సంబంధించిన సూచన, లబ్ధిదారులకు ఇచ్చిన ప్రింట్ రసీదులలో సున్నా ధరలు వంటివి ఈ చర్యల్లో ఉన్నాయి.
ఫుడ్ & పబ్లిక్ డిస్ట్రిబ్యూషన్ శాఖ మరియు ఎఫ్సిఐ అధికారులు ఈ కొత్త పథకాన్ని సజావుగా అమలు చేయడం కోసం రాష్ట్ర ప్రభుత్వ అధికారులతో క్రమం తప్పకుండా సంభాషిస్తున్నారు.
పేదల ఆర్థిక భారాన్ని తొలగించడానికి కేంద్ర ప్రభుత్వం 2023లో ఎన్ఎఫ్ఎస్ఏ మరియు ఇతర సంక్షేమ పథకాల కింద ఆహార సబ్సిడీగా రూ. 2 లక్షల కోట్లకు పైగా ఖర్చు చేయనుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారులు, స్వచ్ఛంద సంస్థలను కలుపుకుపోవడం ద్వారా ప్రమాణాల ప్రోత్సాహక కార్యకలాపాలను ఉధృతం చేయనున్న బిఐఎస్
ఆజాదీ కా అమృత్ మహోత్సవ్ ప్రతీకాత్మక వారోత్సవాల సందర్భంగా బిఐఎస్ ప్రమాణాల ప్రోత్సాహక కార్యకలాపాలలో వినియోగదారుల సంస్థలు, స్వచ్ఛంద సంస్థలను కలుపుకుపోయేందుకు బిఐఎస్ కేంద్ర కార్యాలయంలో వెబినార్ను నిర్వహించడం జరిగింది.
ప్రపంచంలోని వివిధ ప్రాంతాలలో వినియోగదారుల ఉద్యమ ఉద్భవం, నాణ్యత వ్యవస్థను మెరుగుపరచడంలో అది పోషించిన కీలక పాత్రను బిఐఎస్ డైరెక్టర్ జనరల్ శ్రీ ప్రమోద్ కుమార్ తివారీ వెబినార్ ను ప్రారంభిస్తూ వివరించారు. ప్రమాణాల అభివృద్ధిలో వినియోగదారుల సంస్థలు, స్వచ్ఛంద సంస్థలు పోషించిన పాత్రను, ప్రభుత్వానికి, నియంత్రణదారులు, సామాన్య వినియోగదారుల మధ్య ఈ సంస్థలు ఎలా వారధిలా వ్యవహరిస్తాయి అనే విషయాలను వివరించారు. దీనితోపాటుగా, బిఐఎస్ ప్రమాణాల ప్రోత్సాహక కార్యకలాపాలను తీవ్రతరం చేయవలసిన అవసరాన్ని కూడా శ్రీ తివారీ వివరించారు. దేశవ్యాప్తంగా ఉన్న వినియోగదారుల సంస్థలు, స్వచ్ఛంద సంస్థలకు చెందిన 200కిపైగా ప్రతినిధులు వెబినార్కు హాజరయ్యారు. ఈ సందర్భంగా థింక్, నడ్జ్ & మూవ్ విభాగం అధిపతి శ్రీ చందన్ బాల్ మాట్లాడుతూ, బిఐఎస్ చేపట్టిన ప్రమాణాల ప్రోత్సాహక కార్యకలాపాలు, స్వచ్ఛందన, వినియోగదారుల సంస్థలు ఆ కార్యకలాపాలలో ఎక్కడెక్కడ నిమగ్నం కావచ్చో ప్రతినిధులకు వివరించారు. ప్రమాణాల క్లబ్లుల నిర్వహణ, చైతన్యపరిచే కార్యక్రమాలు, ఇంటింటి ప్రచారాలు సహా ప్రమాణాల ప్రోత్సాహక కార్యకలాపాలలో వినియోగదారుల, స్వచ్ఛంద సంస్థలను కలుపుకుపోయేందుకు బిఐఎస్ ఇటీవల జారీ చేసిన మార్గదర్శకాలను ఆయన వివరించారు.
ఇటీవలే బిఐఎస్ అభివృద్ధి చేసిన కన్స్యూమర్ ఎంగేజ్మెంట్ పోర్టల్ను పాల్గొన్నవారికి ప్రదర్శించారు. తమ ప్రత్యేక ఎన్జీవో దర్పన్ కార్డును, పాన్ కార్డు నెంబరును వినియోగించి బిఐఎస్తో వినియోగదారుల, స్వచ్ఛంద సంస్థలు సులువుగా నమోదు చేసుకోవడం అనే అంశాన్ని ఇందులో పొందుపరిచారు. బిఐఎస్ జారీ చేసిన మార్గర్శకాలను, అందించే కార్యక్రమాలతో సహకరించేందుకు వినియోగదారుల, స్వచ్ఛంద సంస్థలు అందించే ప్రతిపాదనలను చూసేందుకు సంబందించిన ప్రక్రియలను కూడా ప్రదర్శించారు.
వెబినార్లో వినియోగదారుల, స్వచ్ఛంద సంస్థల ప్రతినిధులు చురుకుగా పాల్గొని, బిఐఎస్ చొరవను ఆహ్వానించారు. దేశవ్యాప్తంగా ప్రమాణాలు, నాణ్యత సందేశాన్ని వ్యాప్తి చేసేందుకు బిఐఎస్తో సహకరించేందుకు ఎదురుచూస్తున్నామని వారు వెల్లడించారు.
ఆయుష్
21వ శతాబ్దంలో ప్రకృతివైద్యానికి ప్రాధాన్యం పెరగనుండటంతో పుణేలో నిసర్గ్ గ్రామం పేరిట ప్రకృతివైద్యానికి సంబంధించిన స్థావరాన్నిఅభివృద్ధి చేయనున్న కేంద్ర ఆయుష్ మంత్రిత్వ శాఖ
పుణే దగ్గరలోని ఉరులి కంచన్ గ్రామంలో “నిసర్గ్ ఉపచార్” పేరిట 1946లో మహాత్మా గాంధీ ప్రారంభించిన ప్రకృతి వైద్యానికి సంబంధించిన ప్రచారాన్ని గుర్తుచేసుకుంటూ అదే ప్రాంతంలో నూతనంగా ఏర్పాటు చేయనున్న జాతీయ ప్రకృతి వైద్య సంస్థను “నిసర్గ్ గ్రాం” వ్యవహరించాలని కేంద్ర ఆయుష్ మంత్రిత్వ శాఖ నిర్ణయించింది. ప్రస్తుతం బాపు భవన్ కు సుమారు 15 కి.మీ దూరంలో ఉన్న ఈ సంస్థలో భవిష్యత్ అవసరాలకు అనుగుణంగా వివిధ ఆవిష్కరణలు మరియు ప్రకృతి వైద్యానికి సంబంధించిన విద్యావిషయిక కోర్సులను ప్రవేశపెట్టనున్నారు.
ఆయుష్ మంత్రిత్వ శాఖ పరిధిలో పనిచేసే పుణేలోని ఎన్ఐఎన్ వ్యవస్థాపకుల్లో ఒకరైన మహాత్మగాంధీ కాగా ప్రకృతి వైద్యం విషయంలో ఆయన ఆలోచనలకు అనుగుణంగా పనిచేస్తున్నది. ప్రస్తుతం ఎన్ఐఎన్ పనిచేస్తున్న ప్రాంతంలోని 1945లో మహాత్మా గాంధీ గారి నాయకత్వంలో ఏర్పరచగా ఈ సంస్థను ఇదివరలో ఆల్ ఇండియా నేచర్ క్యూర్ ఫౌండేషన్ అని పిలిచేవారు. ఆయుష్ మంత్రిత్వ శాఖ వారు దీనికి అదనంగా మరింత పెద్దగా నిసర్గ్ గ్రాంను ఏర్పాటు చేయనున్నారు. ఈ నిసర్గ్ గ్రాంలో ప్రకృతి వైద్యానికి సంబంధించిన బోధనా ప్రణాళికలు జాతీయ విద్యావిధాంనం 2020 ప్రకారం తయారు చేయబడతాయి. ఈ బోధనా ప్రణాళికలు నాణ్యతతో కూడుకుని బోధనా శాస్త్ర సంబంధితంగా ఉండటంతో పాటు ముఖ్యంగా యుజి మరియు పిజి స్థాయిలో నేచురోపతి కోర్సులు అందించబడతాయి. అందుకుగాను భారతదేశంలోను మరియు ఇతర దేశాల్లోను నేచురోపతిలో అందిస్తున్న కోర్సులను అధ్యయనం చేస్తోంది ఎన్ఐఎన్. ఈ నూతన బోధనా ప్రణాళికలో ఆరోగ్య సంబంధమైన గాంధీ గారి సూత్రాలను మరియు శాస్త్ర పరంగా ఆధునిక పోకడలను చేర్చేందుకు ప్రయత్నిస్తోంది. ఈ కోర్సులు నేచురోపతి పరిజ్ఞానముతోపాటు నైపుణ్య, సామర్థ్యాభివృద్ధికి సంబంధించిన కోర్సులను ఎంచుకునే విధంగా, ప్రస్తుత మరియు రానున్న ఆరోగ్య సంబంధిత అవసరాలను తీర్చే విధంగా ఈ ప్రణాళికను రూపొందించనున్నారు.
నిసర్గ్ గ్రాంలో అందించనున్న నేచురోపతిలోని డాక్టోరల్ కోర్సులు దేశంలో మొదటివి కాగా అవి దేశంలో నేచురోపతి మరియు యోగా విద్యను మరింత పటిష్టం చేయనున్నాయి. ఇందులో గురుల పద్దతిలో అధ్యాపకులు, విద్యార్థులు మరియు రోగులు అందరూ ఒకే చోట ఉంటారు. ప్రకృతి నుండి అంశాలను గ్రహించుకుని, సమన్వయపరచుకునే పద్ధతిలో ఉండే విధంగా రూపొందించారు. నేచురోపతి థేరపి మరియు ప్రక్రియకు సంబంధించిన వివిధ తక్కువ సమయంలో పూర్తయ్యే కోర్సుల్లో విదేశీ విద్యార్థులకు చేరడానికి అవకాశం కల్పించి వారి నైపుణ్యాన్ని మెరుగుపరచడానికి అవకాశం కల్పించనున్నారు. సామాజిక సేవకు సంబంధించిన కార్యక్రమాల్లో చేరడానికీ ఇక్కడ అవకాశం ఉంటుంది. పరిశోధనకు మరియు బోధనకు మధ్యగల సంబంధాన్ని ఈ నేచురోపతిలో మనం చూడవచ్చు. ఇందులో చికిత్సా సంబంధిత, విద్యాసంబంధిత పరిశోధనలను కూడా అందిస్తారు.
శిక్షణ మరియు ఇంటర్న్షిప్, మార్గదర్శకత్వంలో గాంధేయవాదంతో పనిచేసే ఇతర సంస్థలతో కలిసి పరిశోధనలు చేపట్టడం మరియు ఇతర సంస్థలతో కలిసి పనిచేయడం అనేది నిసర్గ్ గ్రాం ఉన్నతికి సంబంధించి కీలకాంశం. ప్రజారోగ్యం, గ్రామీణాభివృద్ధి మరియు ఇతర సామాజికశాస్త్రాలతోపాటు గాంధేయవాద సూత్రాలను పాటించడం వలన త్వరిత వృద్ధితోపాటు ప్రపంచంలో మరింత గుర్తింపు లభించే అవకాశం ఉంటుంది. ఈ నిసర్గ్ గ్రాంలో అందించే కోర్సులు సంస్థ భవిష్యత్తుకు, శాస్త్ర పరమైన విధానానికి, గాంధేయవాద స్ఫూర్తికి మరియు సామాజిక సమన్వయానికి అనుకూలంగా ఉంటాయి.
ఆయుష్
అస్సాంలోని దిబ్రూఘర్లో రేపు అంతర్జాతీయ యోగా దినోత్సవం 2023 సన్నాహక కార్యక్రమంగా యోగా మహోత్సవ్ 75 రోజుల కౌంట్డౌన్ నిర్వహణ భారతదేశంలో ప్రముఖ యోగా కేంద్రంగా అభివృద్ధి సాధించడానికి అస్సాంలో సౌకర్యాలు ఉన్నాయి . శ్రీ సర్బానంద సోనోవాల్
అస్సాంలోని దిబ్రూఘర్లో రేపు  అంతర్జాతీయ యోగా దినోత్సవం 2023 సన్నాహక కార్యక్రమంగా యోగా మహోత్సవ్ నిర్వహిస్తున్నట్లు కేంద్ర ఆయుష్, ఓడ రేవులు, నౌక రవాణా, జలమార్గాల శాఖ మంత్రి శ్రీ సర్బానంద సోనోవాల్ తెలిపారు.గువాహటిలో ఏర్పాటు చేసిన విలేకరుల సమావేశంలో శ్రీ సర్బానంద సోనోవాల్ కార్యక్రమం వివరాలు తెలిపారు.
అస్సాంలోని దిబ్రూఘర్లోని దిబ్రూగర్ విశ్వవిద్యాలయ క్యాంపస్లో యోగా మహోత్సవ్ - 75 రోజుల అంతర్జాతీయ యోగా దినోత్సవం 2023 కార్యక్రమాన్ని నిర్వహించనున్నట్లు తెలిపారు. వరుసగా రెండు సంవత్సరాలు  రెండు ప్రధాన యోగా మహోత్సవాలు అస్సాంలో విజయవంతంగా జరిగాయని ఆయన అన్నారు. అస్సాంలో అభివృద్ధి సాధించడానికి అవకాశాలు ఉన్న రంగాలను ఆయుష్ మంత్రిత్వ శాఖ గుర్తించిందని మంత్రి తెలిపారు. యోగా అభివృద్ధికి రాష్ట్రంలో అవకాశాలు ఉన్నాయన్నారు. యోగా మహోత్సవ్ లాంటి కార్యక్రమాల నిర్వహణ వల్ల రాష్ట్రంలో యోగా అభ్యాసం పెరిగి ప్రాంత అభివృద్ధికి నూతన అవకాశాలు అందిస్తుందని అన్నారు.
ఆయుష్ అభివృద్ధికి అమలు చేస్తున్న చర్యలు వివరించిన శ్రీ సర్బానంద సోనోవాల్ ' అస్సాంలో ఆయుష్ అభివృద్ధికి అవకాశాలు ఉన్నాయి. దీనిని గుర్తించిన ప్రభుత్వం అభివృద్ధి సాధన కోసం చర్యలు ప్రారంభించింది. దీనిలో భాగంగా గౌహతిలోని సెంట్రల్ ఆయుర్వేద పరిశోధనా సంస్థ  వంటి సంస్థల సహకారంతో అనేక చర్యలు అమలు జరుగుతున్నాయి. ఒక ప్రత్యేక పంచకర్మ బ్లాక్ తో పాటు ఫార్మకాలజీ కెమిస్ట్రీ భవనం ఏర్పాటువుంటుంది. దీనిలో అత్యాధునిక సౌకర్యాలు అందుబాటులో ఉంటాయి. ఈశాన్య భారతదేశంలో లభిస్తున్న విలువైన మూలికా వైద్యం అభివృద్ధికి చర్యలు అమలు చేయాలని ప్రభుత్వం నిర్ణయించింది. మూలికలను గుర్తించడానికి 8 ఈశాన్య రాష్ట్రాల్లో సర్వే నిర్వహించి వివరాలు నమోదు చేసి ప్రామాణికంగా అభివృద్ధి చేయడానికి చర్యలు తీసుకోవడం జరుగుతుంది. అవసరమైన అన్ని చర్యలు అమలు చేసిన తర్వాత, మానవ వ్యాధుల చికిత్సకు వీటిని వినియోగిస్తారు' అని మంత్రి వివరించారు. దీనివల్ల ఈశాన్య ప్రాంతం వైద్య, ఫార్మా రంగాల్లో అభివృద్ధి సాధించడమే కాకుండా ప్రజల జీవన ప్రమాణాలు మెరుగు పడి ఆర్థిక అభివృద్ధి సాధ్యమవుతుందని శ్రీ సోనోవాల్ అన్నారు.
యోగా మహోత్సవంలో త్రిపుర ముఖ్యమంత్రి ప్రొఫెసర్  మాణిక్ సాహా, అరుణాచల్ ప్రదేశ్ ఉప ముఖ్యమంత్రి చౌనా మెయిన్, మేఘాలయ ఉప ముఖ్యమంత్రి, ప్రెస్టన్ టిన్సాంగ్, విదేశాంగ శాఖ సహాయ మంత్రి రాజ్కుమార్ రంజన్ సింగ్,పెట్రోలియం, సహజ వాయువు శాఖ సహాయ మంత్రి శ్రీ రామేశ్వర్ తెలీ పాల్గొంటారు.
అస్సాం ఆరోగ్య కుటుంబ సంక్షేమ మంత్రి కేశబ్ మహంత, మణిపూర్ ఆరోగ్య కుటుంబ సంక్షేమ మంత్రి డాక్టర్ సనమ్ రంజన్ సింగ్, అస్సాం పరిశ్రమ వాణిజ్య మంత్రి శ్రీ బిమల్ బోరా, అరుణాచల్ ప్రదేశ్ ఆరోగ్య, కుటుంబ సంక్షేమ మంత్రి అలో లిబాంగ్, మేఘాలయ ఆరోగ్య కుటుంబ సంక్షేమ మంత్రి డాక్టర్ మజెల్ అంపరీన్ లింగ్డో, సిక్కిం పట్టణాభివృద్ధి మంత్రి శ్రీ ఎల్.బి. దాస్, మాజీ మంత్రి హౌసెఫెడ్ చైర్మన్ శ్రీ భబేష్ కలిత, అస్సాం, కార్మిక సంక్షేమ శాఖ మంత్రి శ్రీ సంజయ్ కిషన్, దిబ్రుఘర్ ఎమ్మెల్యే శ్రీ ప్రశాంత ఫుకాన్,ఆయుష్ మంత్రిత్వ శాఖ కార్యదర్శి వైద్య రాజేష్ కోటేచాతో పాటు దిబ్రుఘర్ యూనివర్సిటీ వైస్ ఛాన్సలర్ ప్రొఫెసర్ జితేన్ హజారికా కూడా పాల్గొంటారు.
ఆయుష్ మంత్రిత్వ శాఖ ఆయుష్ ఔషధాల ప్రాముఖ్యత తెలియజేసే విధంగా ఒక ప్రదర్శనను కూడా ఏర్పాటు చేసింది. ఆయుర్వేదం, యోగా నేచురోపతి, యునాని, సిద్ధ, సోవా రిగ్పా, హోమియోపతి వైద్య అంశాలపై ఏర్పాటైన ప్రదర్శన 2023 ఏప్రిల్ 6 నుంచి 7 వ తేదీ వరకు దిబ్రుఘర్ విశ్వవిద్యాలయం బిష్ణురభ రంగమంచలో జరుగుతుంది.
రక్షణ మంత్రిత్వ శాఖ
ఆపరేషన్ సముద్ర సేతు లో భాగంగా భారతీయ పౌరులను తరలించడానికి మాలే చేరుకున్న - ఐ.ఎన్.ఎస్. మగర్
మాల్దీవులలో చిక్కుకుపోయిన భారత జాతీయులను క్షేమంగా భారతదేశానికి తీసుకురావడానికి భారత నావికాదళం చేపట్టిన ఆపరేషన్ సముద్ర సేతు లో భాగం రెండవ నావికాదళ నౌక ఐ.ఎన్.ఎస్. మగర్ 2020 మే నెల 10వ తేదీన మాలే నౌకాశ్రయానికి చేరుకుంది. కోచి నౌకాశ్రయం నుండి మాల్దీవులకు బయలుదేరేముందు ఐ.ఎన్.ఎస్. మగర్ నౌకను పూర్తిగా వైద్య, పరిపాలనా సంబంధమైన సన్నాహాలతో పాటు, పౌరులు సౌకర్యవంతంగా ప్రయాణించేందుకు వీలుగా చేశారు.
సామాజిక దూరం వంటి నిబంధనలతో సహా, కోవిడ్-19 కు సంబంధించిన జాగ్రత్తలు అన్నీ తీసుకుని నౌకలో సుమారు 200 మంది పౌరులు ప్రయాణించేందుకు వీలుగా ఏర్పాట్లు చేశారు. ఆహారం, మరుగుదొడ్లు వంటి అవసరమైన సౌకర్యాలకోసం విడివిడిగా స్థలాలను కేటాయించారు. మహిళలకు, పిల్లలకు, వయోవృద్దులకు విడివిడిగా భోజనశాలలు ఏర్పాటు చేశారు. భోజనశాలల దగ్గర, మరుగుదొడ్ల దగ్గర ప్రయాణీకులు గుమిగూడకుండా వారిని వేర్వేరు బృందాలుగా విభజిస్తూ, అదనపు జాగ్రత్తలు తీసుకున్నారు.
ఇదే సమయంలో, మాల్దీవుల నుండీ 698 భారతీయ పౌరులతో ఐ.ఎన్.ఎస్. జలాశ్వ ఈ ఉదయం కోచీ నౌకాశ్రయం చేరుకుంది.
నీతి ఆయోగ్
విద్యుత్ పంపిణీ రంగంపై నివేదికను విడుదల చేసిన నీతి ఆయోగ్, ఆర్ఎంఐ
విద్యుత్ పంపిణీ రంగంలో విధి విధానాలను మెరుగుపర్చే దిశగా , దేశ విద్యుత్ పంపిణీ రంగాన్ని మార్చగల సంస్కరణ మార్గాలను అందించే నివేదికను నీతిఆయోగ్ ఈరోజు విడుదల చేసింది.
‘విద్యుత్ పంపిణీ రంగం చుట్టూ తిరగడం’ పేరుతో నీతి ఆయోగ్, రాకీ మౌంటెయిన్ ఇన్స్టిట్యూట్ సంయుక్తంగా నివేదికను రూపొందించాయి. నీతి ఆయోగ్ సభ్యుడు డాక్టర్ వీకే సారస్వత్, నీతి ఆయోగ్ సీఈవో అమితాబ్ కాంత్, యూనియన్ పవర్ సెక్రెటరీ అలోక్ కుమార్, నీతి ఆయోగ్ అదనపు కార్యదర్శి డాక్టర్ రాకేశ్ సర్వాల్, రాకీ మౌంటెయిన్ ఇన్స్టిట్యూట్ఇన్సిట్యూట్ ఇండియా ప్రిన్సిపాల్ అక్షిమా ఘాటే సమక్షంలో నీతి ఆయోగ్ వైస్ చైర్మన్ డాక్టర్ రాజీవ్ కుమార్ ఈ నివేదికను విడుదల చేశారు.
భారతదేశంలోని చాలా విద్యుత్ పంపిణీ కంపెనీలు  ఏటా నష్టాల పాలవుతున్నాయి. - 2021 ఆర్థిక సంవత్సరంలో ఈ మొత్తం నష్టాలు రూ .90,000 కోట్లుగా అంచనా వేయబడ్డాయి. ఈ సంచిత నష్టాల కారణంగా, డిస్కమ్లు ఉత్పత్తిదారులకు సకాలంలో చెల్లించలేకపోతున్నాయి. తద్వారా అధిక నాణ్యత కలిగిన విద్యుదుత్తిని, పునుత్పాదక శక్తి ఉత్పత్తులపై ఉత్పత్తిదారులు పెట్టుబడులు పెట్టేలా చేయలేకపోతున్నారు.
భారతదేశంతోపాటు ప్రపంచ విద్యుత్ పంపిణీరంగంలని సంస్కరణ ప్రయత్నాల సమీక్షను ఈ నివేదిక అందిస్తుంది. ఇది ప్రస్తుతం అమల్లో ఉన్న ఉత్తమ విధానాల నుంచి సంపదను సృష్టించే మార్గాలను సంగ్రహిస్తుంది. ‘ఈ నివేదిక పంపిణీ రంగంలో ప్రైవేటు సంస్థల పాత్ర, విద్యుత్ సేకరణ, నియంత్రణ, పర్యవేక్షణ, పునరుత్పాదక ఇంధన ఏకీకరణ, మౌలిక సదుపాయాల మెరుగుదల వంటి అనేక ముఖ్యమైన సంస్కరణలను పరిశీలిస్తుంద’ని నీతి ఆయోగ్ వైస్ చైర్మన్ డాక్టర్ రాజీవ్ కుమార్ అన్నారు. ‘ఒక ఆరోగ్యకరమైన, సమర్థవంతమైన పంపిణీ వ్యవస్థ అవసరం. అది వ్యాపారాన్ని సులభతరం చేయడానికి లేదా జీవిత సౌలభ్యాన్ని మెరుగుపర్చడానికి కావొచ్చ’ని రాజీవ్ కుమార్ పేర్కొన్నారు.
ఈ నివేదిక నిర్మాణాత్మక సంస్కరణలు, నియంత్రణ సంస్కరణలు, కార్యచరణ సంస్కరణలు, నిర్వాహక సంస్కరణలు, పునరుత్పాదక ఇంధన సమగ్రతపై దృష్టిసారించే పలు అధ్యాయాలుగా విభజించబడింది. ‘ పంపిణీ రంగాన్ని సమర్థంగా మరియూ లాభాలబాట పట్టించడానికి విధాన రూపకర్తలకు ఈ నివేదిక ఓ విషయసూచికలా పనిచేస్తుంద’ని నీతి ఆయోగ్ సభ్యుడు డాక్టర్ వి.కె. సారస్వత్ అన్నారు. కొన్ని రాష్ట్రాలతో భాగస్వామిగా నీతి ఆయోగ్ఈ సంస్కరణలను ముందుకు తీసుకెళ్తుందని చెప్పారు.
ప్రస్తుత సవాళ్లను పరిష్కరించాల్సిన అవసరానికున్న ప్రాధాన్యతపై రాకీ మౌంటెయిన్ ఇన్స్టిట్యూట్ మేనేజింగ్ డైరెక్టర్ క్లే స్ట్రేంజర్ మాట్లాడుతూ.. ‘అసౌకర్యాల సమస్యలకు బలమైన మరియు దీర్ఘకాలిక పరిష్కార విధానంతోపాటు సంస్థాగత , నిర్వాహక, సాంకేతిక సంస్కరణలు అవసరం. దేశంలోని వివిధ రాష్ట్రాలు విభిన్న సంస్కరణ మార్గాల్లో ప్రయాణించాయి. నేర్చుకోవడానికి గొప్ప విధాన ప్రయోగాలను అందిస్తున్నాయ’న్నారు.
ప్రధాన మంత్రి కార్యాలయం
రిపబ్లిక్ ఆఫ్ ఫ్రాన్స్ అధ్యక్షుడితో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ 2023 జూలై 14న పారిస్ లోని ఎలిసీ ప్యాలెస్ లో ఫ్రాన్స్ రిపబ్లిక్ అధ్య క్షుడు శ్రీ ఇమ్మాన్యుయేల్ మాక్రాన్ తో వ్యక్తిగత, ప్రతినిధి వర్గం స్థాయి చర్చలు జరిపారు.
రక్షణ, భద్రత, పౌర అణు, శాస్త్ర సాంకేతిక పరిజ్ఞానం, ఇంధనం, వాణిజ్యం, పెట్టుబడులు, అంతరిక్షం, వాతావరణ చర్యలు, ప్రజల మధ్య సంబంధాలు సహా ద్వైపాక్షిక సహకారంపై ఇరువురు నేతలు విస్తృతంగా చర్చించారు.
భారత్ జీ20 ప్రెసిడెన్సీ, ఇండో-పసిఫిక్ సహా పరస్పర ప్రయోజనాలున్న ఇతర ప్రాంతీయ, అంతర్జాతీయ అంశాలపై కూడా చర్చించారు.
"హారిజాన్ 2047: భారత్-ఫ్రాన్స్ వ్యూహాత్మక భాగస్వామ్యం భవిష్యత్తును నిర్దేశించడం" తో సహా ప్రతిష్టాత్మక ఫలితాల పత్రాలను ఆమోదించారు.
2023 సెప్టెంబర్ లో జరగనున్న జీ20
నేతల సమావేశానికి అధ్య క్షుడు మాక్రాన్ కు స్వాగతం పలికేందుకు ఆసక్తిగా ఎదురు చూస్తున్న ట్లు ప్రధాన మంత్రి తెలిపారు.
మంత్రిమండలి
వృత్తిగత భద్రత, ఆరోగ్యం, పని పరిస్థితుల స్మృతి బిల్లు-2019కి కేంద్ర మంత్రిమండలి ఆమోదం
కొత్త స్మృతి పరిధిలోకి 13 కేంద్ర కార్మిక చట్టాలు
‘‘అందరి తోడ్పాటుతో... అందరి అభివృద్ధి- అందరి విశ్వాసం’’ స్ఫూర్తికి అనుగుణంగా సమాజంలోని అన్నివర్గాల ప్రజల ప్రయోజనార్థం ప్రధానమంత్రి నరేంద్ర మోదీ నాయకత్వంలోని ఎన్డీఏ ప్రభుత్వం నిరంతర శ్రమిస్తోంది. ఇందులో భాగంగా వృత్తిగత భద్రత, ఆరోగ్యం, పని పరిస్థితుల స్మృతి బిల్లు-2019ను పార్లమెంటులో ప్రవేశపెట్టేందుకు ప్రధానమంత్రి నరేంద్ర మోదీ అధ్యక్షతన సమావేశమైన మంత్రిమండలి ఆమోదం తెలిపింది. ఈ నిర్ణయంవల్ల ఇప్పటి నేపథ్యంతో పోలిస్తే భద్రత, ఆరోగ్యం, పని పరిస్థితులకు సంబంధించి ప్రతిపాదిత నిబంధనల పరిధి బహుళంగా విస్తరిస్తుంది.
దిగువ పేర్కొన్న 13 కేంద్ర కార్మికచట్టాల క్రోడీకరణ, సరళీకరణ, హేతుబద్ధీకరణ అనంతరం కొత్త స్మృతి ముసాయిదా రూపొందింది. ఆ మేరకు...:
• ఫ్యాక్టరీల చట్టం-1948;
• గనుల చట్టం-1952; రేవు కార్మికుల  చట్టం-1986;
• భవనాలు, ఇతర నిర్మాణ కార్మికుల  చట్టం-1996;
• తోటల కార్మికుల చట్టం-1951;
• కాంట్రాక్టు కార్మికుల  చట్టం-1970;
• అంతర్రాష్ట్ర కార్మిక వలసల  చట్టం-1979;
• వార్తా పత్రికల సిబ్బంది, పాత్రికేయుల  చట్టం-1955;
• పాత్రికేయుల  చట్టం-1958;
• మోటారు రవాణారంగ కార్మికుల చట్టం-1961;
• అమ్మకాల ప్రచార సిబ్బంది  చట్టం-1976;
• బీడీ-చుట్ట తయారీ కార్మికుల  చట్టం-1966;
• చిత్ర పరిశ్రమ, థియేటర్ కార్మికుల చట్టం-1981; తదితరాలు కొత్త స్మృతి అమలులోకి వచ్చిన తర్వాత రద్దు కావడంతోపాటు అందులో భాగమైపోతాయి.
ప్రయోజనాలు:
• కార్మికుల జీవన శ్రేయస్సు కోసమే కాకుండా దేశ ఆర్థిక వృద్ధి రీత్యా వారికి మెరుగైన పని పరిస్థితులు, భద్రత, ఆరోగ్యం, సంక్షేమం తప్పనిసరి. అంతేకాకుండా ఆరోగ్యకర కార్మికశక్తి దేశంలో మరింత ఉత్పాదకతకు దోహదపడటంతోపాటు అవాంఛనీయ సంఘటనలు, ప్రమాదాల సంఖ్య కనీస స్థాయికి పరిమితం కాగలదు. దీనివల్ల యాజమాన్యాలకూ ఆర్థికంగా లబ్ధి చేకూరుతుంది. ఈ నేపథ్యంలో దేశ కార్మికశక్తి మొత్తానికీ భద్రత, ఆరోగ్యకర పని పరిస్థితులు కల్పించాలని ప్రభుత్వం సంకల్పించింది. ఈ లక్ష్యాన్ని సాధించే దిశగా 9 ప్రధాన రంగాల్లో 10 మంది అంతకన్నా ఎక్కువ సంఖ్యలో కార్మికులున్న అన్ని సంస్థల్లోనూ కార్మిక భద్రత, ఆరోగ్యం, సంక్షేమం, పని పరిస్థితులు కొత్త స్మృతి పరిధిలోకి వస్తాయి.
ప్రధాన మంత్రి కార్యాలయం
నార్వే ప్రధాని గా శ్రీ జోనస్ గహర్ స్టోర్ పదవీబాధ్యతల ను స్వీకరించడం పట్ల అభినందనలు తెలిపిన ప్రధాన మంత్రి
నార్వే ప్రధాని గా పదవీ బాధ్యతల ను స్వీకరించిన శ్రీ జోనస్ గహర్ స్టోర్ కు ప్రధాన మంత్రి శ్రీ నరేంద్ర మోదీ అభినందన లు తెలియజేశారు.
ప్రధాన మంత్రి ఒక ట్వీట్ లో –
“నార్వే ప్రధాని కార్యాలయం పదవీ బాధ్యతల ను స్వీకరించినందుకు @jonasgahrstore గారి కి ఇవే అభినందన లు. భారతదేశం- నార్వే సంబంధాల ను మరింతగా బలోపేతం చేయడం కోసం మీతో కలసి పనిచేయడానికి నేను ఉత్సాహం తో ఉన్నాను.”
అని పేర్కొన్నారు.